PATVIRTINTA

Elektrėnų sav. Vievio gimnazijos direktoriaus

2023 m. sausio 9 d. įsakymu Nr. 6V-6

**ELEKTRĖNŲ SAV. VIEVIO GIMNAZIJOS**

**SOCIALINĖS-PILIETINĖS VEIKLOS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Socialinės-pilietinės veiklos organizavimo tvarkos aprašas (toliau – Aprašas) parengtas vadovaujantis 2023**–**2024 ir 2024**–**2025 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586, ir Socialinės-pilietinės veiklos organizavimo ir vertinimo rekomendacijomis.
2. Socialinė-pilietinė veikla yra privaloma mokiniams, kurie mokosi pagal pagrindinio ugdymo programą (5**–**8 ir I**–**II gimnazijos klasės), o nuo 2023**–**2024 mokslo metų socialinė-pilietinė veikla tampa privaloma III gimnazijos klasės mokiniams, besimokantiems pagal vidurinio ugdymo programą.
3. Socialinė-pilietinė veikla prisideda prie bendrosiose programose numatytų kompetencijų ugdymo ir padeda mokiniams taikyti įgytas žinias bei gebėjimus gyvenimiškose situacijose.

**II SKYRIUS**

**SOCIALINĖS-PILIETINĖS VEIKLOS TIKSLAS IR UŽDAVINIAI**

1. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime, ugdytis pilietiškumo, socialinę, emocinę, sveikos gyvensenos bei kitas kompetencijas.
2. Socialinės-pilietinės veiklos uždaviniai:
	1. skatinti mokinių visapusišką asmenybės brandą ir dalyvavimu grįstą mokymąsi;
	2. skatinti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę;
	3. skatinti mokinius apgalvoti savo patirtis, gebėjimą kritiškai įsivertinti savo priimtus sprendimus bei jų pridėtinę vertę sau ir bendruomenei, kuriai priklauso.

**III SKYRIUS**

**SOCIALINĖS-PILIETINĖS VEIKLOS TURINYS**

1. Socialinė-pilietinė veikla yra mokymosi turinio dalis, atliekama laisvu nuo pamokų metu. Šis laikas nėra įskaičiuojamas į mokymosi krūvį. Socialinė-pilietinė veikla gali būti vykdoma ir mokinių atostogų metu. Socialinė-pilietinė veikla pasirenkama vadovaujantis šiais principais:
	1. **prasmingumo**. Socialinė-pilietinė veikla prisideda prie mokinio saviraiškos, padeda jam atrasti prasmingas veiklas ir skatina orientuotis ne tik į rezultatą, bet ir į patį veiklos procesą. Mokiniai mokosi iš savo klaidų, reflektuoja apie įvairių patirčių naudą. Mokiniai gali įsitraukti į įvairių nevyriausybinių organizacijų veiklą ir užsiimti jiems rūpima veikla;
	2. **asmeninio tobulėjimo**. Mokinio pasirenkama veikla atliepia mokinio interesus ir pomėgius. Skatinamas mokinių dalyvavimas ir jų pagalba organizuojant įvairias parodas, koncertus, varžybas, įvairius renginius ne tik savo bendruomenėje, bet ir įvairiose globos institucijose, ligoninėse, Dienos centruose ir kt.;
	3. **socialinio teisingumo**. Mokinys turi suvokti, kad jis yra visuomenės narys ir visuomenės gerovė priklauso nuo kiekvieno asmeninio indėlio. Visuomenės gerovė užtikrinama, kai visoms asmenų grupėms sudaroma galimybė lygiaverčiai dalyvauti socialiniame gyvenime. Mokiniai gali savanoriauti įvairiose nevyriausybinėse organizacijose, kurios teikia pagalbą stokojantiems, neįgaliems, vienišiems asmenims;
	4. **dalyvavimo**. Socialinė-pilietinė veikla turi padėti mokiniui suprasti, kad sprendžiant visuomenei aktualius klausimus daugiau galima pasiekti kolektyvinėmis pastangomis, o ne individualiai. Mokiniai skatinami dalyvauti bendrose veiklose, kartu veikdami, jie mokosi pažinti vienas kitą, išgirsti kitų nuomonę, ieškoti sutarimų, argumentuoti savo nuomones. Mokiniai gali inicijuoti ir dalyvauti įvairiose klasės, gimnazijos iniciatyvose, dalyvauti ekologinėje, aplinkosaugos ir kitokiose veiklose.
2. Socialinės-pilietinės veiklos turinys:

|  |  |  |  |
| --- | --- | --- | --- |
| Eil. Nr. | Veiklos tipas | Veiklos pavadinimas | Atsakingas asmuo |
| 1 | **Pilietiškumas** |  |  |
|  |  | 1. Dalyvavimas gimnazijos bendruomenės projektuose, renginiuose, akcijose: Pyragų diena;Kaziuko mugė;Kalėdinė mugė; Veiklos, skirtos Sausio 13-ajai, Kovo 11-ajai ir Vasario 16-ajai;akcija „Darom“; ekologinės akcijos (pvz. „Elektroninių atliekų rūšiavimas“ ir kt.);veiklos, skirtos Žemės dienai;Tolerancijos diena;Motinos diena;Europos kalbų dienair kt. | Klasės auklėtojas, dalyko mokytojas, pagalbos mokiniui specialistas, bibliotekininkas, sveikatos priežiūros specialistas ir kt. |
|  |  | 2. Pilietinių iniciatyvų organizavimas ir dalyvavimas:gyvūnų globos namų rėmimas;veikla Dienos centruose ir kt. | Klasės auklėtojas, atsakingas už iniciatyvos rengimą asmuo. |
|  |  | 3. Savanoriška pagalba įvairioms organizacijoms („Carito“, maisto banko ir kt.)  | Klasės auklėtojas, įvairių organizacijų vadovai. |
|  |  | 4. Aktyvi veikla klasės, mokinių, gimnazijos savivaldoje;dalyvavimas savivaldybės mokinių savivaldos renginiuose. | Asmuo, kuruojantis savivaldą, jaunimo reikalų koordinatorius. |
| 2 | **Visuomeniškumas** |  |  |
|  |  | 1. Klasės ir gimnazijos įvairių renginių, parodų, švenčių, koncertų, sporto varžybų, turnyrų organizavimas ir dalyvavimas jose. | Direktoriaus pavaduotojas ugdymui, dalyko mokytojas, klasės auklėtojas, renginio organizatorius. |
|  |  | 2. Dekoracijų šventėms, renginiams ruošimas;aktų salės, kabinetų, koridorių, erdvių apipavidalinimas. | Direktoriaus pavaduotojas ugdymui, dalyko mokytojas, klasės auklėtojas. |
|  |  | 3. Mokymo priemonių gaminimas. | Dalyko mokytojas, klasės auklėtojas. |

|  |  |  |  |
| --- | --- | --- | --- |
|  |  | 4. Gimnazijos patalpų, kabinetų, aplinkos tvarkymas. | Klasės auklėtojas, kabineto vadovas. |
|  |  | 5. Tiriamasis darbas:įvairios apklausos, anketavimas, tyrimų ir analizių apibendrinimas, pristatymas.  | Mokinių savivaldą kuruojantis asmuo, jaunimo reikalų koordinatorius. |
|  |  | 6. Gimnazijos reprezentavimas įvairiuose renginiuose, konkursuose, olimpiadose, varžybose, parodose, Dainų šventėse ir kt. | Dalyko mokytojas, klasės auklėtojas. |
|  |  | 7. Kultūros renginių, vykstančių Vievio kultūros centre, Vievio Lazdynų Pelėdos bibliotekoje, šv. Onos bažnyčioje, Vievio meno mokykloje, lankymas ir dalyvavimas juose. | Dalyko mokytojas, klasės auklėtojas. |
| 3 | **Socialiniai ryšiai** |  |  |
|  |  | 1. Savitarpio pagalba: sergančiam draugui;turinčiam mokymosi sunkumų draugui. | Dalyko mokytojai, klasės auklėtojas.  |
|  |  | 2. Klasės valandėlių parengimas ir vedimas; klasės renginių, švenčių organizavimas.  | Klasės auklėtojas, socialinis pedagogas, karjeros specialistas. |
|  |  | 3. Pagalba vienišiems, turintiems negalią, senyvo amžiaus žmonėms.  | Klasės auklėtojas, atsakingas asmuo. |
|  |  | 4. Savitarpio pagalba naujai atvykusiems mokiniams integruotis gimnazijoje. | Klasės auklėtojas. |
|  |  | 5. Pagalba klasės auklėtojui, mokytojams, pagalbos mokiniui specialistams ir kt. | Dalyko mokytojas, klasės auklėtojas, pagalbos mokiniui specialistas. |

* 1. Socialinės-pilietinės veiklos kryptys III g. klasių (ir nuo 2024–2025 m. m.
	III–IV g. klasių) mokiniams:

|  |  |
| --- | --- |
| Nevyriausybinės organizacijos, įstaigos ir kt. | Atsakingi |
| Dalyvavimas nevyriausybinių organizacijų veikloje, savanorystė. Bendradarbiavimas su Vievio miesto, Elektrėnų savivaldybės įstaigomis:Lietuvos Raudonojo Kryžiaus Elektrėnų skyrius;Vievio vaikų lopšelis-darželis „Eglutė“;Vievio kultūros centras; Vievio Lazdynų Pelėdos biblioteka;Vievio vaikų dienos centras „Vėjukai“; Kazokiškių seniūnija; Elektrėnų jaunimo centras; Vievio atvira jaunimo erdvė;Pakalniškių atvira jaunimo erdvė;Pakalniškių biblioteka;Elektrėnų socialinių paslaugų vaikų dienos centras;Pylimų vaikų lopšelis-darželis; Vievio Jurgio Milančiaus pradinė mokykla;gyvūnų prieglauda VšĮ „Keturkojis draugas“ ;Vievio neįgaliųjų draugija;Elektrėnų visuomenės sveikatos biuras;vasaros stovyklos vaikamsir kitos organizacijos.  | Atsakingi asmenys įstaigose ir organizacijose. |

* 1. Socialinę-pilietinę veiklą, skirtą III gimnazijos klasių mokiniams, gali atlikti ir kitų klasių mokiniai.

**IV SKYRIUS**

**SOCIALINĖS-PILIETINĖS VEIKLOS ĮGYVENDINIMAS**

1. Socialinei-pilietinei veiklai skiriamas minimalus valandų skaičius:
	1. 5-ose, 7-ose ir I gimnazijos klasėse – 20 valandų per mokslo metus;
	2. 6-ose, 8-ose ir II gimnazijos klasėse – 10 valandų per mokslo metus;
	3. III gimnazijos klasių mokiniams skiriama ne mažiau kaip 70 valandų per dvejus mokslo metus;
	4. 2024–2025 m. m. socialinė-pilietinė veikla privaloma III–IV gimnazijos klasių mokiniams. Mokiniai turės atlikti ne mažiau kaip 70 valandų (pamokų) per dvejus metus.
2. Socialinę-pilietinę veiklą 5–8 ir I–III gimnazijos klasėse koordinuoja klasių auklėtojai.
3. Klasės auklėtojas mokslo metų pradžioje supažindina mokinius su socialinės-pilietinės veiklos kryptimis, veiklos atlikimo būdais, trukme. Organizuojant veiklas rekomenduojama numatyti galimybę mokiniui atlikti jas savarankiškai arba grupelėmis ir/arba bendradarbiaujant su asociacijomis, savivaldos institucijomis.
4. Socialinė-pilietinė veikla atliekama cikliškai: mokinys apmąsto savo ketinimus, patirtį ir priima sprendimą, į kokias veiklas norėtų įsitraukti. Savo veiklas mokinys planuoja, jam padeda klasės auklėtojas. Esant reikalui, veiklos atlikimo planas koreguojamas, veiklos kryptis keičiama.
5. Ne mažiau kaip du kartus per mokslo metus klasės auklėtojas su mokiniais aptaria jų patirtis atliekant socialinę-pilietinę veiklą.
6. Apie atliktas socialinės-pilietinės veiklos valandas mokytojai, pagalbos mokiniui specialistai, kiti gimnazijos darbuotojai pateikia klasės auklėtojams informaciją žinute elektroniniame dienyne nurodydami veiklos tipą, pavadinimą, valandų skaičių.
7. 5–8, I–II gimnazijos klasių mokiniai, atlikdami socialinę-pilietinę veiklą įstaigose ir organizacijose už gimnazijos ribų, pildo Priedą Nr.1 ir pateikia klasės auklėtojui.
8. Mokiniams, pateikusiems pažymėjimą, patvirtinantį atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.
9. Mokiniai, per mokslo metus atlikę ne mažiau kaip 10 valandų (20 valandų) socialinės-pilietinės veiklos iki ugdymo proceso pabaigos (rekomenduojama iki gegužės mėn.
15 d.) elektroniniame dienyne įvertinami įskaita (vertina klasės auklėtojas) ir keliami į aukštesnę klasę.
10. Jeigu mokinys nesurinko reikiamų valandų likus 1 mėnesiui iki ugdymo proceso pabaigos, klasės auklėtojas informuoja gimnazijos administraciją. Administracija nukreipia mokinį į gimnazijai tuo metu svarbią socialinę-pilietinę veiklą.
11. Mokiniams, neatlikusiems socialinės-pilietinės veiklos iki mokslo metų pabaigos, skiriami papildomi darbai. Socialinę-pilietinę veiklą mokiniai turi atlikti iki
rugpjūčio 30 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

ELEKTRĖNŲ SAV. VIEVIO GIMNAZIJA

SOCIALINĖS-PILIETINĖS VEIKLOS PAŽYMA

202....–202.... m. m.

Klasė\_\_\_\_\_\_\_\_\_\_ Mokinio vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Veiklos atlikimo vieta(organizacijos, įstaigos pavadinimas) | Veiklos pavadinimas | Atliktos valandos | Atsakingo asmens vardas, pavardė, parašas, spaudas |
|  |  |  |  |